cyanic-selkie/wikianc huggingface dataset:
Medlemmer av Føniksordenen
Nymfadora Dult
I løpet av de siste scenene i Harry Potter og Føniksordenen, hjelper Dult Galøye Bister, Sirius Svaart, Remus Lupus og Nestor Bindebolt i slåsskampen mot dødseterne i magidepartementet, og hun blir skadet i løpet av kampen og besvimer. Bister prøver å få liv i henne igjen, men hun forblir ubevisst, og fraktes til St. Mungos hospital. Hun returnerer i løpet av de siste sidene i boken sammen med Galøye Bister, Remus Lupus og noen av medlemmene i familien Wiltersen for å konfrontere Wiktor Dumling vedrørende hans behandling av Harry i Hekkveien 4.
I løpet av Harry Potter og Halvblodsprinsen blir Dult stasjonert i Galtvang, og får i oppgave å passe på Galtvort. Harry observerer at hun oppfører seg uvanlig; deprimert, sjelden smilende og sjelden vennlig. Det blir antydet at hun oppfører seg slik på grunn av Sirius Svaarts død, og Harry spekulerer på om hun kanskje føler seg delvis skyldig for at han døde, eller kanskje hun til og med var forelsket i ham. Etter Albus Humlesnurrs død får Harry greie på hva som var grunnen til denne merkelige oppførselen, nemlig at Remus Lupus nekter henne å være forelsket i ham. Grunnen til dette er at Lupus mener hun fortjener en mann som er yngre, og «hel» (Dette betyr sannsynligvis at han mener at hun fortjener noen som ikke er en varulv). De blir imidlertid sett sammen, mens de holder hender, i Humlesnurrs begravelse. Da har hun gjort håret sitt rosa igjen, noe som antyder at hun ikke lenger er deprimert. Skytsvergen hennes skiftet også form i Harry Potter og Halvblodsprinsen. Det blir ikke beskrevet i boken hva den var før, men den er nå blitt stor, hårete og har fire bein, sannsynligvis en varulv, som signifikerer hennes dype følelser for Remus Lupus. Det kan alternativt være en stor hund, som var Sirius for da han animaget seg om til et dyr.
I Harry Potter og døstalismanene er Dult blant dem som får Harry trygt til Hiet. Hun viser Harry er glitrende ring og det viser seg at hun giftet seg med Remus Lupus i løpet av sommeren. Hun er i parti med Ronny og er nest sist i Hiet. Det blir etter hvert avslørt at Lupus og Dult venter et barn sammen, noe Lupus ikke viser stor begeistring over. Han er redd for at å gifte seg med Dult var et feiltrinn og spør heller om han kan være med Harry på hans oppdrag. Harry setter ham på plass og sier en haug med ting om at han burde bli hos barnet og Dult og at han var en feiging som heller stakk av enn å bli med kona si. Lupus' frykt er at barnet skal tenke på ham som en dårlig far. Harry påpeker at ingen vil tenke slik om faren eller moren sin.
Lupus går tilbake til Dult og hun føder en gang på vårparten. Dult skulle egentlig være hjemme med lille Teddy, men valgte å kjempe i slaget ved Galtvort fordi hun ikke ville være uvitende hjemme. Hun leter desperat etter Lupus. Senere finner Harry både Lupus og Dult døde, ved siden av Fred Wiltersen. Det kan tyde på at hun ble drept av Dødseteren Dolohov, siden han var den som sist kjempet med Remus Lupus. I epilogen får vi vite at det går bra med Teddy Lupus og at han har et forhold til Fleur og Rulles datter.
Nymfadora Dults familietre
Nymfadora er datter av Andromeda Svaart, som er søskenbarnet til Sirius Svaart. Nymfadora er selv søskenbarnet til Draco Malfang. Nymfadora ble også gift med Remus Lupus og fikk barnet Teodor Lupus
Referanser
Order of the Phoenix (fiction) Fenixorden
Ludwig-Maximilians-Universität München
Ludwig-Maximilians-Universität (LMU) er et av Tysklands største universiteter og ligger i Bayerns hovedstad München. Det er oppkalt etter sine grunnleggere, hertug Ludwig den rike og kurfyrste (senere konge) Maximilian IV av Bayern.
Overblikk
Ved universitetet tilbys en rekke fag som ikke finnes i det nordlige Tyskland. Innen rettsvitenskap kan man f.eks. ta en grad i rettene, dvs. både kanonisk (katolsk) og verdslig rett.
Universitetet er ikke et campus-universitet, men er fordelt på en rekke bygninger over hele byen.
Universitetet har fostret 26 nobelprisvinnere og anses ved siden av bl.a. Heidelberg-universitetet som et av Tysklands beste universiteter.
Historie
Universitetet ble grunnlagt i 1472 i Ingolstadt med pavelig tillatelse som første bayerske universitet (Würzburg, som hadde et universitet siden 1402, tilhørte da ikke Bayern).
En av de mest betydningsfulle rektorer i universitetets historie var den hellige jesuitten Petrus Canisius på midten av 1500-tallet.
Kurfyrst Maximilian IV av Bayern flyttet i 1800 universitetet til Landshut. 26 år senere, i 1826, ble det flyttet til hovedstaden München av kong Ludwig I av Bayern.
1894–1896 studerte Edith Hamilton og hennes søster Alice Hamilton i Tyskland, først i Leipzig og deretter i München. De ble da de første kvinnelige studentene. Den senere pave Benedikt XVI studerte ved universitetet på 1950-tallet, og tok her sin doktorgrad og habilitasjon.
Neil Young (album)
Neil Young er solo-debutalbumet til den canadiske artisten Neil Young, utgitt i 1968.
Sporliste
Alle sangene er skrevet av Neil Young, bortsett fra «String Quartet from Whiskey Boot Hill» som er skrevet av Jack Nitzsche.
Folda (Trøndelag)
En av de mest kjente forlis er hurtigruteskipet «Sanct Svithun» på dette sted i oktober 1962.
Navnet Folda brukes også om Foldafjorden.
FK Tundzja Jambol
FK Tundzja Jambol (bulgarsk: ФК Тунджа Ямбол) er en bulgarsk fotballklubb fra Jambol. Klubben ble stiftet i 1915. Klubben har tidligere spilt i den bulgarske eliteserien, men spiller i 2009/10-sesongen på tredje øverste nivå. Hjemmebane er Tundzja Stadion i Jambol.
Selena Quintanilla-Pérez
Selena Quintanilla-Pérez (født 16. april 1971 i Lake Jackson i Texas, død 31. mars 1995 i Corpus Christi i Texas), ofte bare omtalt som Selena, var en amerikansk sanger og låtskriver av meksikansk («latino») opphav. Hun stod på Billboards liste over de fremste latino-sangernee på 1990-tallet og den mestselgende latinske artisten i samme tiår. Fjorten av singlene hennes kom inn blant de ti øverste (topp ti) på latino-sanglistene, og syv av singlene tok førsteplassen. Selena ble myrdet 31. mars 1995.
Biografi
Hun ble kalt for «dronningen av tejanomusikken» og den meksikanske ekvivalenten til Madonna. Tejanomusikk kalles i Norge hovedsakelig for tex-mex-musikk.
Hun utga sitt første album, Selena y Los Dinos, da hun var tolv år gammel. Både tilhengere av tejanomusikk og plateselskap stilte seg kritisk til henne fordi hun var kvinne i mannsdominert sjanger. På en konsert ble hun til og med sparket av scenen mens det ble kastet mat på henne. Hun måtte til stadighet håndtere motstand fra menn i bransjen og tradisjonelle barrierer i den latinske musikkverden. Hun vant tejanomusikkprisen som «Årets kvinnelig vokalist» i 1987, og fikk en innspillingskontrakt med plateselskapet EMI noen få år etter. Hennes berømmelse vokste i løpet av de første årene av 1990-tallet, særlig i de spansktalende landene.
I 1990 fikk Selenas album Ven Conmigo en gullplate, og med dette ble hun den første kvinnelige vokalisten som utga et tejano-album som solgte til gull. Hennes oppfølgeralbum, Entre a Mi Mundo (1992), som inneholdt hennes signatursang «Como La Flor», hjalp henne til å bli kjent også i Mexico. I 1993 vant hun sin første Grammypris i kategorien «Beste meksikanske-amerikanske album» for Selena Live!. EMI Latin inngikk kontrakt med Selena for SBK Records, og planen var å utgi et «crossover»-album, slik at hun kunne tiltrekke seg kjøpere som var tilhengere av andre sjangre en tejano. Mens forberedelsene trakk ut, utga Selena albumet Amor Prohibido (1994), som ble nominert til en Grammypris. Dette albumet ble «det mestselgende latinske albumet noensinne», og mottok en dobbel platina-plate fra RIAA. På omtrent samme tid bidro hun til å bygge opp sin egen kleskjede og butikk-kjede kalt Selena Etc. Hun ansatte Yolanda Saldívar til å administrere kleskjeden, fordi hun selv hadde hendene fulle med å drive fanklubben som hun hadde opprettet.
Selena hadde en mezzosopran-stemme som ble rost av musikkritikerne. På scenen brukte hun klær som i stor grad fremhevet hennes kvinnelige former. Hun var ikke redd for å skille seg ut, og valgte klær som hun selv likte.
Selena var 23 år gammel da hun ble drept av sin egen medarbeider Yolanda Saldívar. Saldívar hadde da i lengre tid underslått penger fra Selenas selskaper, og på drapstidspunktet var underslagene i ferd med å bli oppdaget. Reaksjonene på Selenas død kan sammenlignes med de som kom da Elvis Presley og John Lennon døde. Den 12. april 1995, to uker etter hennes død, erklærte George W. Bush, som da var guvernør i Texas, hennes fødselsdag som «Selenadagen» i Texas. Warner Bros. produserte i 1997 filmen Selena, en biografisk film på hennes liv med Jennifer Lopez i hovedrollen. Selenas familie og hennes tidligere band holdt en konsert til minne om henne som ble sendt på fjernsynskanalen Univision. Konserten fikk tittelen Selena ¡VIVE! og fikk høye seertall, faktisk de høyeste som en spanskspråklig fjernsynspesial noen gang har fått i USA.
Åsa Romson
Åsa Elisabeth Romson (født 22. mars 1972 i Salem) er en svensk jurist og politiker fra Miljöpartiet de Gröna. Hun ble valgt til talsperson for partiet i 2011, sammen med Gustav Fridolin. I oktober 2014 ble hun visestatsminister og minister for klima og miljø i Regjeringen Löfven.
Hun ble valgt til kommunestyret i Stockholm 2002 og satt der til 2010, var partiets gruppeleder der 2004-2006. Hun ble valgt inn i Riksdagen 2006, men tok ikke plassen. I 2010 ble hun valgt til Riksdagen på nytt. I 2012 disputerte hun til doktorgrad i miljørett ved Stockholms universitet.
Gustav Fridolin
Per Gustav Edvard Fridolin (født 10. mai 1983 i Vittsjö i Skåne) er en svensk politiker og medlem av Miljöpartiet de gröna. Han ble valgt til nasjonal talsperson for partiet i 2011, sammen med Åsa Romson, og gjenvalgt sammen med Isabella Lövin i 2016.
Den 3. oktober 2014 ble han utnevnt til utdanningsminister i Stefan Löfvens regjering.
Unni Lindell
Virke som forfatter
Lindell gikk på Valler videregående skole i Bærum. Hun er journalist og jobbet som det fra 1979 til 1987. Hun startet med å sende inn små dikt til ukeblader før hun i 1986 debuterte med ungdomsromanen Den grønne dagen. Siden har hun utgitt en diktsamling, en rekke kriminalromaner, noveller humorbøker samt barne- og ungdomslitteratur. Hun har også skrevet for Barne-TV- NRK. Mest kjent er hun nok for de ti kriminalromanene om førstebetjent Cato Isaksen. Hennes siste krimbok, Jeg vet hvor du bor, utkom i 2016. Det er den første med Marian Dahle som hovedperson. Bok to om henne, Dronen, ble utgitt høsten 2018. Barneboka Kjærestehjerte utkom i 2017, som syvende bok i serien om Ella. Disse barnebøkene har et opplag på 120,000 eksemplarer. Bøkene hennes er oversatt til mer enn 20 språk. Seks av hennes krimbøker er også filmatisert i 18 episoder for TV, med Reidar Sørensen i hovedrollen som Cato Isaksen. Disse er også vist i Danmark, Sverige og Tyskland. Temaene Lindell tar opp er gjerne nære og hentet fra hverdagslivet.
Corinne Niogret
Corinne Niogret (født 20. november 1972 i Nantua) er en fransk tidligere skiskytter.
Unni Lindell
Virke som forfatter
Lindell har i tillegg utgitt fjorten samlinger med perler fra barnemunn, dikt, noveller samt bøker for barn og ungdom og har skrevet bøker sammen med Fredrik Skavlan, Mark Levengood og Anne B. Ragde. Hun har mottatt flere priser for sitt forfatterskap.
Corinne Niogret
Corinne Niogret debuterte i verdenscupen i 1988. Den første mesterskapstriumfen kunne hun feire på hjemmebane i OL i Albertville i 1992, da det franske laget vant gull på stafetten.
Corinne Niogret vant tre VM-titler. Hun vant normalprogrammet (15 km) i VM 1995 og VM 2000, og var med på å vinne lagkonkurransen i 1993.
I løpet av karrieren vant hun 15 VM-medaljer og to olympiske medaljer. I løpet av karrieren vant hun åtte enkeltrenn i verdenscupen. Den beste sammenlagtplasseringen oppnådde hun i 2000, med en tredjeplass.
Gucken Cederborg
Gucken Cederborg eller Augusta Cederborg (født Augusta Johanna Martina Karlsson 12. februar 1881 i Kristiania Norge, død 17. mai 1932 i Stockholm), var en norskfødt svensk skuespiller. Hun var gift med skuespilleren Torsten Cederborg.
Can
Can er et tyrkisk, kinesisk og vietnamesisk navn for begge kjønn. Navnet brukes på tyrkisk også som etternavn.
Etymologi
Kinesiske Can er en transkribering av tegnet 粲, «praktfull». Andre tegn med samme transkribering er 參, «ginseng», 殘, «funksjonshemmet» og 璨, «perle».
Vietnamesiske Can er en transkribering av Cận, Cẩn eller Căn.
Kjente personer med navnet
Personene i listene er ordnet kronologisk etter fødselsår. Merk at i kinesisk og vietnamesisk tradisjon skrives fornavnet sist.
Reppa kraftverk (Sogn og Fjordane)
Reppa kraftverk (også kalt Aurland V) er et vannkraftverk ved Njukebotn i Aurland kommune i Vestland.
En francisturbin på 9 MW utnytter et fall på 400 meter fra Reppvatnet. Midlere årsproduksjon er på 24 GWh.
Tilsiget er på 15 millioner m³ og nedslagsfeltet er på 25 km². Magasinkapasiteten er på 11 millioner m³. Reppvatnet er regulert mellom 1307 og 1292 moh. og Kreklevatn mellom 1477 og 1460 moh. Anlegget er hovedsakelig i drift tidlig på vinteren.
Etter å ha bli brukt til kraftproduksjon i Reppa ledes vannet gjennom en tunnel til Aurland kraftverk.
Anlegget er eid og drives av E-Co Energi. Statkraft eier en liten del.
Filemail
Filemail.com er en online tjeneste som spesialiserer seg på overføring av store filer. Tjenesten er utviklet av det norske IT selskapet Degree Consulting Group AS, og gir brukere (både registrerte og uregistrerte) muligheten til å laste opp store filer fra sin datamaskin. Disse filene blir lagret på en filserver mens mottakeren av filen får en e-post med en lenke til nedlastingssiden. Filemail.com ble kjent verden rundt for sin sjenerøse tjeneste som tillot brukere å sende opp til 2 GB filer per dag helt gratis.
Funksjonalitet
Filemail.com sitt konsept går ut på at brukere kan indirekte dele filer mellom datamaskiner, med Filemail.com som mellomledd. Tjenesten kommer som et alternativ til å sende filer via e-post som vedlegg (vanligvis svært begrenset mulighet for store filer), FTP overføring eller deling av filer via fysiske medier (CD, minnepenn, ol.).
Alt du trenger for å bruke tjenesten er en nettleser med flash player installert, registrering er bare nødvendig for betalende kunder. Avsenderen laster opp filen(e) via et opplastingsvindu på websiden hvor informasjon som avsender, mottaker(e) og en beskjed legges til. En liten e-post blir levert til mottakeren(e) med en lenke til hvor filen(e) kan lastes ned. Lenken kan også bli gitt ut direkte til mottaker via andre sosiale medier. Hvis ønskelig kan avsender motta bekreftelse når mottaker laster ned filen(e).
Opplastingsvinduet tillater brukeren til å velge mange filer samtidig, noe som gjør det veldig enkelt å bruke tjenesten. Mottaker kan selv velge hvilke av filene de ønsker å laste ned og har også muligheten til å laste ned alle filene pakket i en .ZIP-fil.
Avsender kan også velge funksjoner som antall ganger en fil kan lastes ned og antall dager filene skal være tilgjengelig. I begge tilfeller finnes det en øvre grense (eller ingen grense), avhengig av hvilke type konto senderen har. I alle tilfeller er det ingen begrensninger på båndbredde, antall mottakere eller antall samtidige nedlastinger.
Filene blir lastet opp til en av flere Filemail.com filservere som for øyeblikket er i Oslo (Norge), Frankfurt am Main (Tyskland), St. Louis (USA) og Johor Bahru (Malaysia). For å få best mulig hastighet blir filserveren nærmest senderen automatisk valgt.
I tillegg til websiden, kan også tjenesten brukes via Filemail Desktop for Windows/Mac/Linux brukere, med ekstra muligheter (som dra og slipp funksjonalitet) og også Filemail Outlook Add-in, som integreres med Microsoft Outlook for å sende filer med Filemail uten å forlate e-post programmet.
Sikkerhet
Filemail.com er ukryptert for uregistrerte brukere, mens all trafikk og overføring kjører over HTTPS/SSL for betalende kunder.
Historie
Ideen bak Filemail.com startet sommeren 2007 da utviklerne Stian Tonaas Fauske og Njål Arne Gjermundshaug så behovet for et alternativ til de mange problemene rundt sending av store filer. Tjenestene som allerede fantes var enten for innviklede, hadde for mange begrensninger eller krevde registrering/betaling. 1. februar 2008 lansertes en beta versjon av Filemail.com og senere dukket første versjon opp (1. september 2008), nå (april 2010) tilgjengelig på 18 språk. Innen tjenesten ble offisielt lansert hadde websiden allerede hatt 200 000 brukere og dette på tross av at tjenesten var lansert i det stille. Jungeltelegrafen spredte ordet og tjenestens natur gjorde at alle som mottok filer også ble potensielle brukere.
Mottakelse
Anmeldere over hele verden roste Filemail.com for sin enkelhet kombinert med få begrensningers. 20. mai ble siden valgt ut som "cool site of the day" på The Kim Komando Show og i januar 2009 mottok Filemail.com prisen for "Årets produkt 2008" av PC World.
Knappeduktelt
Knappeduken er en del av den militære feltutrustningen til hver enkelt soldat.
Den er rombeformet med åpning i midten som kunne knappes igjen. Duken er av dunlerret eller tettvevd impregnert tekstil, og skulle tåle regn uten å slippe mye gjennom. Langs alle fire sidene og noen ekstra steder er det et mønster av knapper og knapphull. Duken var tidligere hvit på en side, og kaki- eller kamuflasjefarget på den andre, dagens duker er stort sett olivengrønne på begge sider.
Duken kan tres over hodet og brukes som regnslag. To eller flere duker kan knappes sammen til et telt (knappeduktelt). Tilbehøret består av korte teltstenger som kan skjøtes sammen til ønsket lengde. Ved å feste telttoppen til en passende tregrein får man bedre plass inne.
Nikita Dobronravoff
Nikita Dobronravoff (russisk: Никита (Добронравов - sivilt navn Oleg Stanislavovitsj Dobronravoff, russisk: Олег Станиславович Добронравов; født 1. januar 1962 i Murom) er en russisk-ortodoks prest, igumen, teolog, kirkehistoriker og spesialist i kirkerett. Han er rektor ved Vår Frue kirke i det russiske generalkonsulatet i Åbo i Finland.
Biografi
Dobronravoff er barnebarnet til fader Jevgenij Dobronravov, en prest i den russisk-ortodokse kirke. I 1991 ble han sekretær for metropolitten Jevlogij (Smirnov) av Vladimir og Suzdal. Dobronravoff begynte på presteseminar i Moskva i 1994. Han ble viet til munk 15. april 2000 av metropolitten Kirill av Smolensk og Kaliningrad. I 1998 fikk han sin bachelorgrad i teologi med en avhandling om kirkerettog ble cand. theol.. I 2001-2005 studerte han ved det teologiske fakultet ved Åbo Akademi.
Steve Sidwell
Steven James Sidwell (født 14. desember 1982) en engelsk fotballspiller som for tiden er klubbløs
Spilleren signerte en to-års kontrakt med The Potters, og ble fra og med 1. juli 2014 offisielt en del av Stoke City. Sidwell har tidligere spilt for bl.a Arsenal, Brighton & Hove Albion, Reading, Chelsea FC, Aston Villa FC og Stoke City FC.
Ja
Ja er et ord i det norske språk som ofte klassifiseres som en interjeksjon eller et adverb. «Ja» indikerer enighet og er det motsatte av «nei». Ved ektevigsel i bl.a. kristne kirker svarer begge parter rituelt «ja» på spørsmålet om de vil ta hverandre til ekte.
At lydene i ordet «ja» brukes for å bekrefte et tidligere utsagn er et resultat av det norske språkets utvikling, men det trenger ikke være slik på andre språk. Norsk, dansk og svensk har samme ord for «ja», mens ja på f.eks. finsk betyr «og», og på polsk betyr det «jeg».
Skille mellom «ja» og «jo»
«Ja» er beslektet med «jo», «tja» og synonymt med «ok», «greit». Forskjellen på «ja» og «jo» er at «ja» brukes som bekreftende svar ved et positivt utsagn, mens «jo» brukes som bekreftende svar ved et utsagn du ikke er enig i eller som du har en annen mening om. For eksempel:
Flere europeiske språk har et slikt skille mellom «ja/jo», men ordene er gjerne mer forskjellige enn det de er på norsk. På tysk skiller man mellom «ja/doch» og på fransk mellom «oui/si». (Merk at fransk «si» (jo) slik har en annen betydning enn det spanske «sí» (ja).)
Språk uten et ord for «ja»
Noen språk, som latin, har ingen ja-nei-ordsystemer i det hele tatt. På thai brukes verbet fra spørsmålet som svarord istedenfor ja/nei: คุณเคยอ่านหนังสือเล่มนี่ ? (Har du lest denne boken?) vil besvares med: อ่าน (lese/har lest) for «ja» og ไม่อ่าน (ikke lese/har ikke lest) for «nei».
Eksterne lenker
Yes and no
Dronning Thyras vei (Tønsberg)
Dronning Thyras vei er en 100 meter lang gate på Korten i Tønsberg. Den går mellom Emil Olsens vei og Kong Trygves vei.
Gaten er oppkalt etter Tyra Haraldsdatter, datter av Harald Gormsson Blåtann og gift med Olav Tryggvason.
Everybody Knows This Is Nowhere
Everybody Knows This Is Nowhere er det andre soloalbumet til den canadiske artisten Neil Young, og hans første med Crazy Horse, utgitt den 14. mai 1969.
Sporliste
Alle sangene er skrevet av Neil Young.
Prodigy
Prodigy Communications Corporation (også Prodigy Services Corp., Prodigy Services Co., Trintex) var en onlinetjeneste som tilbød brukerne tilgang til et bredt tilbud av nettverktjenester, inklusive nyheter, vær, shopping, oppslagstavler, spill, avstemninger, ekspertartikler, banktjenester, aksjeinformasjon, reiser og en rekke andre muligheter.
De første brukerne anvendte PC-er for å få tilgang til Prodigy-tjenesten gjennom POTS eller X.25-oppkobling. Fra begynnelsen ble 1200 bit/s modem støttet. I et forsøk på å gi et raskere og mer stabilt modemmarked, tilbød Prodigy lavkostnads 2400 bit/s interne modemer til brukerne med rabatt. Snart tilbød Prodigy også 56 kbit/s modem istedet.
Selskapet hevdet at de var først med en onlinetjeneste for forbrukere, via omtale av sitt grafiske grensesnitt og grunnleggende arkitektur til forskjell fra CompuServe, som startet i 1979 og anvendte et kommandogrensesnitt.
I 1990 var Prodigy den nest største onlinetjenesten, med 465 000 abonnerende brukere, rett bak CompuServes 600 000 brukere.
Fra starten var hovedkontoret i White Plains i New York, men en stund senere flyttet hovedkontoret til Austin i Texas.
Adolf Amandus Andresen
Adolf Amandus «Adolfus» Andresen (født 13. september 1872 i Sandefjord, død 12. januar 1940 ) var en norsk kaptein og hvalfangstpioner.
Andresen emigrerte til Chile i 1894 der han livnærte seg med sleping og berging av fartøyer i Magellanstredet. Etter å ha observert mye hval i området, reiste han til Finnmark for å lære seg mer om hvalfangst. Han returnerte med en innkjøpt hvalkanon som han installerte på sin taubåt, og nyttårsaften 1903 skjøt han den første hvalen, en knølhval. Dette var før de mer berømte pionerene Carl Anton Larsen og Lars Christensen, begge fra Sandefjord, hadde kommet i gang med sin aktivitet i sør, og betraktes som starten på den kommersielle sørhavsfangsten.
Andresen etablerte en hvalfangststasjon i Bahía Aguila nær Punta Arenas og i 1905 stiftet han hvalfangstselskapet Sociedad Ballenera de Magallanes. Fangsten ble over 100 hval både i 1905 og i 1906.
I sesongen 1906/07 var han den første til å bruke den naturlige havnen Whalers Bay på Deceptionøya som base for flytende kokeri. Han hadde kontrahert hvalbåtene «Alminrante Valenzuela» og «Alminranre Utribe» fra Framnæs Mekaniske Værksted i Sandefjord. Kokeriet «Gobernador Bories» ble ombygget samme sted. Andresen hadde flere ganger med seg både sin kone, Betsie Mary Rasmussen, og sine to kjæledyr – en papegøye og en angorakatt.
I 1912 trakk Andresen seg ut av Sociedad Ballenera de Magallanes og etablerte et nytt selskap – Ballenera Adolfo Andresen. Han kjøpte det norske hvalkokeriet «Sobraon» som han omdøpte «Orion», samt hvalbåtene «Noruega» og «Corral». Med denne flåten startet han fangst langs stillehavskysten fra Chile til Ecuador. De to første sesongene resulterte i en samlet fangst på over 300 hval og 12 000 liter olje.
Leinafoss kraftverk
Leinafoss kraftverk er et vannkraftverk ved Flomsgjelet i Aurland kommune i Vestland.
Det første kraftverket ble åpnet i 1932, med 300 kW. Det var i drift til 1993. Det moderniserte kraftverket ble åpnet i 1994.
Stasjonsbygningen ligger i friluft i Flåmsdalen. Lenger oppe i vassdraget ligger Kjosfoss kraftverk
To francisturbiner på hhv 3,4 og 1,4 MW utnytter et fall på 55 meter fra inntak i Flåmselvi. Tilsiget er på 15 millioner m³ og nedslagsfeltet er på 25 km². Midlere årsproduksjon er på 23 GWh.
Team Trafikk
Team Trafikk AS, det siste året kjent som Nettbuss Trondheim AS, var et datterselskap av Nettbuss som driftet bybussene i Trondheim. Virksomheten hadde ca. 690 ansatte og ca. 225 busser i daglig drift. Pr. 2009 transporterte selskapet ca. 70,000 passasjerer daglig, 20 millioner per år. I tillegg til vanlig rutekjøring drev selskapet «Nattbussen», oppdragskjøring, skolekjøring og «Team Flexibuss» som drev med mer spesialrettet transport.
Historie
Team Trafikk ble etablert 1. juli 2001, gjennom en sammenslåing av Trondheim Trafikkselskap og Hemne Orkladal Billag. Dette ble til et selskap med ca. 1,200 ansatte og ca. 600 vogner, i hovedsak busser. Team Trafikk ble nå morselskap i konsernet med datterselskaper, som Team Møre, Team Buss og Team Verkstedsenter. Nettbuss kjøpte høsten 2002 opp Team Trafikk, og ble eneste eier i selskapet fra 16. desember 2002. Team Trafikk fortsatte som et datterselskap av Nettbuss, med ansvar for bussrutekjøringen i Trondheim. De øvrige selskapene for busstrafikk som var i konsernet Team Trafikk ble da søstre; Nettbuss Trøndelag og Nettbuss Møre.
Selskapet skiftet 1. januar 2011 navn til Nettbuss Trondheim AS. Fra 1. september 2011 ble Nettbuss Trondheim fusjonert inn i Nettbuss Trøndelag som en naturlig følge av mindre trafikkproduksjon fordi resten av Trondheims busslinjer kjøres av andre operatører på oppdrag for AtB.
Bor (Nizjnij Novgorod oblast)
Bor (russisk: Бор) er en by i Nizjnij Novgorod oblast i Russland. Byen ligger på venstre (nordre) bredd av Volga, rett overfor Nizjnij Novgorod. De to byene er knyttet sammen med ei bru bygget i 1965, og med ferger. Innbyggertall: 81 000 (2007 est.), 61 525 (folketelling 2002). Befolkningsøkningen fra 2002 til 2007 er som følge av at de tre bymessige bosetningene Nekljudovo, Oktjabrskij og Bolsjoje Pikino er blitt slått sammen med Bor.
Bor ble grunnlagt på 1300-tallet, og fikk innvilget bystatus i 1938.
Byens industri omfatter skipsbygging og glassproduksjon. Den lokale glassfabrikken har laget glass for biler og lastebiler fra GAZ, og også glassvarer til bordbruk, siden 1934.
Kosmonauten Vjatsjeslav Zudov ble født i Bor.
Heiko Hunger
Heiko Hunger (født 24. juni 1964 i Sebnitz) er en tidligere kombinertløper og skihopper som først representerte DDR og senere Tyskland. Hans beste plasseringer som kombinertløper var en fjerdeplass i lagøvelsen under VM i 1984 samme år vant han også sitt eneste verdenscuprenn i karrieren på hjemmebane i Oberwiesenthal, året senere i 1985 ble han nummer fire på normaldistansen og nummer fem i lagkonkurransen under VM i Seefeld. Som hopper vant han bronsemedalje med det samlede tyske laget under VM 1991 i Val di Fiemme sammen med Jens Weißflog, Dieter Thoma og André Kiesewetter. Under OL i 1992 endte han på femteplass med det tyske laget i lagkonkurransen og endte på sjuendeplass individuelt. Han la opp som utøver det samme året.
Flat dvergmarihøne
Flat dvergmarihøne (Nephus redtenbacheri) er en av marihønene (Coccinellidae), en av de mange polyphage billene.
Utseende
Flat dvergmarihøne er en liten marihøne, mellom 1,3 og 1,8 millimeter lang. Oversiden er dekt med små lys hår. Brystskjoldet og dekkvingene er mørke, nær svarte, men med en stor rødbrun flekk på hver av dekkvingene.
Wang Taihua
Wang Taihua (kinesisk: 王太华; født i oktober 1945 i Xingguo i provinsen Jiangxi i Kina) er en kinesisk kommunistisk politiker. Han er (pr 2011) direktør for Statsadministrasjonen for radio, film og fjernsyn.
Wang ble medlem av Det kinesiske kommunistiske parti i juni 1973, og tok høyere utdannelse ved Den sentrale partiskolen i Beijing. Han virket i Jiangxi i mange år. I mars 1992 ble han sekretær for partikomiteen for Hefei og medlem av partikomiteen for hele provinsen Anhui. I mai samme år ble han elevert til sekretær for Ahui-pertikomiteen.
I oktober 1998 ble Wang viseguvernør og fungerende guvernør for Anhui, og rykket opp som fast guvernør i februar 1999. I januar 2000 ble han elevert til sekretær for Anhuis partikomite I januar 2003 ble han formann for Anhuis Folkekongress.
Han har vært direktør for Statsadministrasjonen for radio, film og fjernsyn siden desember 2004.
Liste over landsfogder for Grønland
Danmark omorganiserte styret av Grønland i 1925, og delte Grønland administrativt inn i tre landsdeler; Nordgrønland, Sydgrønland og Østgrønland. Hver landsdel fikk sin landsfogd (dansk: landsfoged). Dette erstattet den tidligere todelingen av Grønland, med Nord- og Sydgrønland, som ble styrt av inspektører.
Landsfogder (sysselmenn) for Østgrønland
(annektert av Norge i 1931 og kalt Eirik Raudes Land.)
Aiguille du Midi
Aiguille du Midi er et fjell i Mont Blanc-massivet i De franske Alpene med en høyde på 3842 meter over havet.
Fitjarelva
Fitjarelva er ei elv i Fitjar kommune i Hordaland. Den har utspring ved Midtfjellsåta, i fjellene nord på øya Stord. Den renner i vestlig retning gjennom fire mindre vatn, kalt Svartavatnet, Midtvatnet, Kinnavatnet og Olstjørna, før den faller ned fjellsida mot jordbruksområdene ved tettstedet Fitjar, hvor den munner ut i Fitjarvika. Elva er 8,5 km lang og har et nedbørfelt på 11,79 km². Middelvannføringen ved munningen er 1,22 m³/s.
Aiguille du Midi
Det går en kabelbane til toppen av fjellet, Téléphérique de l'Aiguille du Midi, som ble bygd i 1955, og som i tjue år var den kabelbanen som nådde høyest i verden. Kabelbanen innehar fortsatt rekorden som den høyeste vertikale stigningen til en kabelbane, fra 1035 moh. til 3842 moh. En tur fra Chamonix til toppen av Aiguille du Midi, en stiging på 2 800 meter, tar omtrent 20 minutter.
Fitjarelva
Elva er utbygd til produksjon av vannkraft i Rimbareid kraftverk, som utnytter et fall på 210 meter fra Olstjørna.
Aiguille du Midi
Toppen har i dag en utkikksplattform, en kafé og en gavebutikk. Den populære skiløypen Vallée Blanche begynner her, og den nærliggende hytten Cosmiques er startpunktet for turer til toppen av Mont Blanc. Fra Aiguille går det en annen kabelbane over isbreen Glacier de Geant til Point Helbronner (3 452 moh.) på den italienske siden av Mont Blanc-massivet. Fra Point Helbronner går det en kabelbane til Entrevés, en landsby nær Courmayeur i Aostadalen (Italia).
Polk County (Arkansas)
Polk County er et fylke i den amerikanske delstaten Arkansas. Det ligger vest i staten og det grenser mot Scott County i nord, Montgomery County i øst, Howard County i sørøst og mot Sevier County i sør. Det har også grense mot delstaten Oklahoma i vest.
Polk Countys totale areal er 2 234 km² hvorav 8 km² er vann. I år 2000 hadde fylket 20 229 innbyggere og administrasjonssenteret ligger i byen Mena.
Fylket ble grunnlagt i 1844 av land fra Greene County og er oppkalt etter James Knox Polk som var USAs ellevte president.
Yield management
Optimalisering
Optimalisering ved hjelp av denne modellen kan hjelpe bedriften til å justere prisen og fordele kapasiteten mellom markedsegmenter slik at den får maksimalt utbytte av forventet inntekt. Optimalisering kan gjøres på forskjellige plan (eksempel fra flymarkedet):
Selve prisjusteringen vil si at man opererer med høyere priser i perioder når prisfølsomheten er lav (f.eks rushtider, høytider, etc.) enn når prisfølsomheten er høy (perioder med lite trafikk). På denne måten kan man altså styre etterspørselen, og man får større salgsinntekter når betalingsvilligheten er større.
Nicolai Rygg
Nicolai Theodorius Nilssen Rygg (født 29. februar 1872 i Stavanger, død 27. september 1957 i Oslo) var en norsk jurist, statistiker, økonom, historiker og sentralbanksjef.
Nicolai Rygg var elev ved Kongsgaard skole i Stavanger. Han ble cand.jur. i 1894 og studerte deretter sosialøkonomi og finansvitenskap i Tyskland, Sveits, og USA. Fra 1910 til 1913 var han professor i statsøkonomi og statistikk ved Det kongelige Fredriks universitet, og fra 1913 til 1920 direktør for Statistisk sentralbyrå. Av Gunnar Knudsens regjering ble han i 1920 utnevnt til sjefdirektør (sentralbanksjef) i Norges Bank. Han ledet banken til 1946, da han ble etterfulgt av Gunnar Jahn. Rygg er mest kjent for den såkalte paripolitikken i 1920-årene. Med sitt store verk Norges Banks historie, forsvarer også Rygg en posisjon som historiker.
Statistiker
Rygg ble ansatt som sekretær i Statistisk sentralbyrå i 1898. Siden studerte han sosialstatistikk noen år i USA. Etter å ha hatt stillingen som professor i økonomi ved universitetet 1910–13, fikk han stillingen som direktør i byrået etter A. N. Kiær. Han var opptatt av arbeiderklassens kår og svært inspirert av Eilert Sundt. Hans arbeid og engasjement som statistiker kom til å dreie seg mye om alkoholvaner, barn utenfor ekteskap og inntekstforhold blant arbeiderne.
I 1909 stiftet Rygg. Det var en frivillig forening med mål om å sette arbeidervern og sosiale ulikheter på dagsorden, blant annet inspirert av den noe eldre søsterforeningen i Tyskland, Verein für Socialpolitik. Foreningen jobbet for å informere middel- og underklassen om sosialpolitiske saker – «det sociale spørsmaal», og var en pressgruppe i det parlamentariske system da de sendte jevnlige henstillinger til Storting og regjeringer. De holdt møter, utstillinger, skrev rapporter og lagde statistik som beskrev sosiale forhold i Norge. Foreningen hadde få, men mektige medlemmer, som for eksempel Johan Castberg, Fernanda Nissen og Halfdan Petterøe. Foreningen eksisterer fortsatt, men med andre formål. Virksomheten som preget foreningen i de tidlige åra, ble etter hvert en naturlig del av den stadig mer omfattende velferdsstaten etter andre verdenskrig.
Sentralbanksjef
Nicolai Rygg satt som sentralbanksjef i den kanskje mest turbulente perioden i Norges Banks historie. 20-årene var preget av bankkrise og av innsatsen for å bringe kroneverdien tilbake til førkrigsparitet (paripolitikken). Bankkrisa var på sitt verste i 1922–23, mens paripolitikken førte til store økonomiske vanskeligheter i årene 1925–28. Begge disse politikkområdene bidro til å gjøre Rygg og Norges Bank svært upopulær, både blant politikere og den øvrige befolkningen. I 1931 ble Norge tvunget til å forlate gullstandarden igjen, sammen med blant andre Storbritannia og Sverige. Dette bidro til å stille paripolitikken i et dårlig lys.
Rygg og Hornsruds regjering
I februar 1928 fremmet leder i Venstre, Johan Ludwig Mowinckel, sitt mistillitsforslag mot Christopher Hornsruds regjering etter en anbefaling fra Nicolai Rygg. Rygg svarte, på spørsmål fra Mowinckel, at arbeiderpartiregjeringen måtte kastes for å gjenopprette tilliten til de økonomiske forholdene i landet. Bondepartiet, Høyre og Frisinnede Venstre ønsket å felle regjeringen, men hadde ikke flertall alene. Mowinckels mistillitsforslag på vegne av Venstre ble slik avgjørende for at regjeringen falt. Mowinckel ble selv ny statsminister. Under Arbeiderpartiets voksende politiske innflytelse fra 1935, måtte Rygg motsette seg stadige forsøk fra de politiske myndighetene på å få kontroll med Norges Bank og pengepolitikken.
Tysk okkupasjon
Fra 1938 var Rygg pådriver for forberedelsene til å evakuere Norges gullreserve i tilfelle krig. De tiltakene han fikk satt i verk, og hans igangsettelse av den såkalte gulltransporten under den tyske invasjonen av Norge i april 1940, var avgjørende for at gullreserven kunne bringes i sikkerhet i Storbritannia. Etter å ha fulgt etter gulltransporten et stykke på vei, returnerte Rygg tilbake til Oslo. I henhold til provisorisk anordning om pengevesenet i Norge, vedtatt av regjeringen 22. april 1940, ble Rygg og direksjonen i Oslo fritatt sine verv. Norges Bank skulle formelt følge gullbeholdningen, og Arnold Ræstad ble av regjeringen utnevnt til sentralbanksjef i Ryggs sted.
Rygg og Oslo-direksjonen fortsatte imidlertid sitt virke under hele okkupasjonen. 24. april 1940 tilbød banken seg, i samarbeid med Administrasjonsrådet, å innfri de tyske okkupasjonsstyrkenes egne sedler, «Reichskredittkassenscheine», mot en fordring på det såkalte «Hauptverwaltung der Reichskredittkassen» i Tyskland. Dette ga grunnlaget for tyskernes såkalte «okkupasjonskonto» i Norges Bank, hvor de ved krigens slutt hadde trukket 8,1 milliarder kroner. Rygg og Norges Bank ble imidlertid ikke nevneverdig kritisert under undersøkelsene etter krigen. Etter regjeringens hjemkomst i 1945 ble Norges Banks direksjon, «London-direksjonen» under Arnold Ræstads ledelse, fritatt sine verv og Rygg og Oslo-direksjonen utnevnt på nytt.
Rygg som historiker
Nicolai Rygg skrev verket Norges Banks historie i to bind. Det første (om perioden 1816–50) utkom i 1918 og det andre (1850–1920) i 1954. Rygg supplerte verket med en bok om årene 1920–39, Norges Bank i mellomkrigstiden, da han selv satt som sentralbanksjef.
Sun Chunlan
Sun Chunlan (kinesisk: 孙春兰, pinyin: Sūn Chūnlán; født 24. mai 1950 i Raoyang i provinsen Hebei i Folkerepublikken Kina) er en kommunistisk kinesisk politiker på ledende nivå. Hun er tiden (2011) partisekretær for provinsen Fujian. Hun er den eneste sittende kvinnelige partisekretæren i Kina og den andre kvinne som har innehatt det vervet. Hun anses å tilhøre «sjette generasjon» av ledere innen Kinas kommunistiske parti.
Sun ble yrkesaktiv i 1969 og ble medlem av Kinas kommunistiske parti i 1973. Hun har tilbragt størstedelen av sin karriere i Liaoning, der hun har innehatt verv i provinsens kvinneføderasjon og fagforeningsforbund.
Sør-Fron Spelemannslag
Sør-Fron Spelemannslag er et folkemusikkorkester fra Sør-Fron i Gudbrandsdalen. Orkesteret ble stiftet i 1977 og består av rundt 30 medlemmer. De har vunnet fjorten Landsfestivaler og to Landskappleiker og regnes som et av Norges beste spelmannslag. Orkesteret har gitt ut to album, og vant Spellemannprisen 1991 i klassen folkemusikk/gammeldans for Den lykkelige frier. De ble nominert til Folkelarmprisen i 2022 i klassen dansespill for Slåtter til sluskeball, brudlaup og finfine selskap. Blant orkesterets ledere er Øystein Rudi som ledet orkesteret i perioden 1985 til 1995.
Omalisidae
Omalisidae er en liten familie av biller med en ganske begrenset utbredelse. Disse billene er kjent fra Sør-, Mellom- og Øst-Europa og fra Lilleasia. Larvene, men ikke de voksne billene, har lysorganer og kan lyse i mørket (bioluminescens). Lite er kjent om biologien til disse billene, men larvene til Omalisum fontisbellaquei lever mellom løvstrø der de spiser tusenbein av slekten kuletusenbein (Glomeris spp.).
Utseende
Små til middelsstore (2 – 11 mm), slanke biller. Hodet har små men sterkt utstående fasettøyne, antennene er 11-leddete, ganske lange og perlekjedeformede. Brystskjoldet (pronotum) er firkantet, noe smalere enn dekkvingene. Dekkvingene er smale, parallellsidige, med 9-10 tydelige punktrekker. Beina er slanke.
Eksterne lenker
Omalisus fontisbellaquaei :
Den glade enke
Den glade enke, på tysk Die lustige Witwe, er en operette i tre akter med musikk av den østerrikske komponisten Franz Lehár. Librettoen er av Victor Léon og Leo Stein. Operetten ble uroppført 30. desember 1905 i Wien.
Operetten Den glade enke er en romantisk komedie der handlingen utspiller seg i det oppdiktede sentral- eller sørøsteuropeiske fyrstedømmet Pontevedros ambassade i Paris. Der har ambassadøren baron Zeta nettopp fått det delikate oppdraget å sørge for at den styrtrike Hanna Glawari, som nylig har blitt enke, gifter seg på nytt med en mann fra Pontevedro og ikke fra Frankrike. Hvis enkens formue forsvinner ut av landet, vil nemlig Pontevedro havne i en finanskrise, noe som igjen ville føre til at ambassadepersonalets glade dager i Paris er over.
Første akt
I den pontevedrinske ambassaden i Paris feires fødselsdagen til Pontevedros fyrste. Aftenens store trekkplaster er den vakre Hanna Glawari, som er kommet fra hjemlandet Pontevedro for å slå seg ned i Paris. Hanna fortryller alle med sin skjønnhet og sjarm, godt hjulpet av det faktum at hun har arvet 20 millioner etter sin nylig avdøde mann. Ambassadøren, baron Zeta, bekymrer seg for rikets økonomiske tilstand. Skulle Hanna gifte seg med en franskmann, ville formuen hennes forsvinne ut av Pontevedro, og fedrelandet bli bankerott. Zeta ønsker derfor å finne et passende pontevedrinsk parti for Hanna, og velger ut den arbeidssky ambassadesekretæren og kvinnebedåreren, Danilo. Men Danilo og Hanna har et uoppgjort kjærlighetsforhold bak seg, og Danilo avviser idéen tvert. Han vil ikke at Hanna skal tro han gifter seg med henne for pengenes skyld, men han lover iallfall å holde Hannas friere på avstand. Zetas unge hustru, Valencienne, har en heftig affære gående med den rike Camille de Rossillon. De er stormende forelsket, men Valencienne vil – i anstendighetens navn – at han skal gifte seg med Hanna. Hennes noe ambivalente bestrebelser fører ikke frem, ettersom Hanna bare har øye for Danilo.
Andre akt
Hanna setter alt inn på å få Danilo til å vedgå at han elsker henne. Hun arrangerer et stort hageselskap hjemme hos seg selv, og håper på en anledning til å sette Danilo på prøve. Valencienne har stevnemøte med Camille i paviljongen. Den observante ambassadekansellisten Njegus kommer til i det Zeta og Danilo oppdager paret. Han smugler Hanna inn sideinngangen, og får Valencienne ut av syne. Ut av paviljongen kommer dermed Hanna sammen med Camille. Alle er overrasket, og forbauselsen blir ikke mindre da Hanna deklarerer sin forlovelse med Camille. Det blir for mye for Danilo, som i fullt sinne beskylder henne for dobbeltspill. Nå vet hun at han elsker henne.
Tredje akt
Hanna har engasjert Maxims grisettecabaret til glede for sine gjester, og ikke minst for Danilo. Mens gjestene hennes morer seg, forsøker Hanna igjen å få Danilo til å innrømme sine følelser for henne. Hennes anstrengelser er like forgjeves som før, og da fedrelandets økonomiske ruin ser ut til å være et faktum, griper hun til kvinnelist. Hun henviser til sin avdøde manns testamente, hvor det står at hun mister hele formuen dersom hun gifter seg igjen. Uten alle millionene å forholde seg til, blir saken en annen for Danilo, og han erklærer endelig at han elsker henne.
Japans Grand Prix
Japans Grand Prix er et Formel 1-løp som første gang ble arrangert på Fuji Speedway i 1976. Det ble gjentatt året etter men fikk deretter en pause frem til 1987, da løpet ble kjørt på Suzuka Circuit, som var vert for løpet frem til. I fikk Fuji Speedway igjen æren av å holde Japans Grand Prix, men etter to å på Fuji returnerte Suzuka Circuit igjen som arrangør av Japans Grand Prix i.
František Machovsky
František Machovsky var en turner fra Böhmen, i dagens Tsjekkia.
Siden medaljevinnerne som representerte det østerriks-ungarske imperiet kom fra Böhmen, ble de vunnede medaljene flere år senere overført til Tsjekkoslovakia av FIG.
Ketil Bjørnstad
Ketil Bjørnstad (født 25. april 1952 i Oslo) er en norsk forfatter, komponist og pianist.
Musikk
Bjørnstad ble opprinnelig kjent som vidunderbarn i 1960-årene. Han fullførte bare syvårig grunnskole før han ble musiker på fulltid. Han ble utdannet som klassisk pianist og studerte med blant andre Amalie Christie og Robert Riefling, foruten studier i London og Paris. Han viste seg tidlig å være et stort talent, og vant «Ungdommens Pianomester» både i 1966 og i 1968. Allerede 16 år gammel debuterte han som konsertpianist med Bela Bartoks tredje klaverkonsert.
Ved inngangen til 1970-årene slet han med"«ulykkelige forelskelser og tvil rundt sine evner som pianist. Men så møter han Ole Paus, en venn som blir et fast holdepunkt i en omskiftelig tid. Den fem år eldre Paus bidrar til at Ketil går bort fra sin klassiske pianistskolering og blir en kreativ komponist og musiker med sterk inspirasjon fra både jazz og rock»."Bjørnstad ble kjent med 24-åringen Ole Paus i 1971, da han banket på hos Paus og erklærte at «du er et geni». Bjørnstad bidro på Paus' plate Blues for Pyttsan Jespersens pårørende fra 1973. De spilte også inn Sanger fra gutterommet hjemme hos Bjørnstad i 1972, men platen ble først utgitt i 2016. Paus introduserte ham til Kristiania-bohemen og bad ham lese Hans Jæger, og gav ham ideen til platen Leve Patagonia der Paus bidro i rollen som Jæger. På platen bidro også Cornelis Vreeswijk og Lill Lindfors. Derfra er også hans mest kjente sang, «Sommernatt ved fjorden», sunget av Ellen Westberg Andersen.
Senere har Bjørnstad samarbeidet med gitaristen Terje Rypdal, bassisten Arild Andersen, trommeslageren Jon Christensen og den amerikanske cellisten David Darling. Han har spilt inn mer enn 50 plater, blant annet på selskapene Universal, Kirkelig Kulturverksted og ECM. Bjørnstad har gitt ut plater med bl.a. Anneli Drecker, Kristin Asbjørnsen, Kari Bremnes, Lill Lindfors, Randi Stene, Lynni Treekrem, Frøydis Armand, Stavangerensemblet, Anders Wyller, Per Vollestad og Ole Paus. Han er internasjonalt kjent for sine Universal- og ECM-utgivelser, deriblant The Sea, duo-innspillingene med David Darling og Terje Rypdal, Grace, med bl.a. Anneli Drecker, Bendik Hofseth og Trilok Gurtu, Floating med bassisten Palle Danielsson og perkusjonisten Marilyn Mazur, som gikk til topps på jazz-listene i Tyskland, solo-trippelalbumet Rainbow Sessions og ECM-albumet The Light, med Randi Stene og Lars Anders Tomter, som fikk tidsskriftet Gramophone til å sammenligne Bjørnstads sanger med Leonard Cohens.
Han har i de senere år et omfattende samarbeid med den svenske cellisten Svante Henryson. Bjørnstad skrev prologen til både Molde International Jazzfestival i 2007 og Bjørnsonfestivalen i 2008. Han fikk i oppdrag av Norge 2000 å skrive tusenårsoratoriet Himmelrand, der han brukte tekster av lyrikeren Stein Mehren. Han skrev bestillingsverket «Coastlines» for Canal Street-festivalen i Arendal i 2007 og «Hvalenes Sang» for Vestfoldfestspillene i 2009. Hans musikk er mye brukt av film-regissører, bl.a. av Ken Loach og Jean-Luc Godard. Som pianist har han turnert over hele verden, og gjestet jazzfestivalene i bl.a. Montreal, Shanghai, Taipei, Roma, Nancy, Frankfurt, Leipzig, London, Molde og Kongsberg.